smcproject/ml-wiki-sentences huggingface dataset:
ഈ ശീശ്മക്ക് എന്നാണ് തുടക്കമിട്ടതെന്നാണ് എന്നത് പറയുവാൻ കഴിയില്ല.
എന്നിരുന്നാലും നെസ്തോറിന്റെ പഠിപ്പിക്കലുകൾ തുടങിയാണ് പൌരസ്ത്യ സഭയിൽ പിളർപ്പ് ഉണ്ടായത്.
പൗരസ്ത്യസംഗീതം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Music_of_Asia
ഏഷ്യൻ സംഗീതം ആണ് പൊതുവേ കിഴക്കൻസംഗീതം അഥവാ പൗരസ്ത്യസംഗീതം എന്ന് അറിയപ്പെടുന്നത് .
ഇതിൽ തന്നെ (1) അഫ്ഗാനിസ്ഥാൻ , മംഗോളിയ മുതലായ രാജ്യങ്ങൾ ഉൾപെടുന്ന മദ്ധ്യ-ഏഷ്യ സംഗീതം,(2) ചൈന , ജപ്പാൻ മുതലായവ അടങ്ങുന്ന കിഴക്കൻഏഷ്യ സംഗീതം,(3) ഇന്ത്യ , ബംഗ്ലാദേശ് , പാകിസ്താൻ എന്നിവ ഉൾപ്പെടുന്ന തെക്കൻ ഏഷ്യ സംഗീതം,(4) ഇന്തോനേഷ്യ , മലേഷ്യ , പിലിപ്പിയൻസ് മുതലായവ ഉൾപ്പെടുന്ന തെക്കു-കിഴക്കൻ ഏഷ്യ സംഗീതം, (5) ഇറാൻ , ഇസ്രായേൽ , ടർക്കി , സൈപ്രസ് എന്നിവ ഉൾപ്പെടുന്ന പടിഞ്ഞാറൻ ഏഷ്യ സംഗീതം എന്നീ വിഭാഗങളും ഉൾപെടുന്നു.
ഇതിൽ ഭാരതീയ സംഗീതം മറ്റൊരു വലിയ വിഭാഗമായും അറിയപ്പെടുന്നു.
പൗരസ്ത്യവാദം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Orientalism അജ്ഞാത വെനീഷ്യൻ ആർട്ടിസ്റ്റ്, ദമാസ്കസിലെ അംബാസഡർമാരുടെ സ്വീകരണം, 1511, ലൂവ്രെ.
മുൻവശത്ത് കൊമ്പുകളുള്ള മാനുകൾ സിറിയയിലെ കാട്ടിൽ ഉണ്ടായിരുന്നതായി അറിയില്ല.
ഏഷ്യൻ സംസ്കാരങ്ങളെക്കുറിച്ച് യൂറോപ്പ് അമേരിക്ക തുടങ്ങിയ പടിഞ്ഞാറൻ നാടുകളിലെ ചരിത്രകാരന്മാർ നടത്തിവന്ന പഠനഗവേഷണപ്രവർത്തനങ്ങളിലൂടെ ഉരുത്തിരിഞ്ഞുവന്ന വിജ്ഞാനശാഖയാണ് പൗരസ്ത്യവാദം അഥവാ ഓറിയെന്റലിസം ( ഇംഗ്ലീഷ് : Orientalism ).
കലാചരിത്രം, സാഹിത്യം, സാംസ്കാരിക പഠനങ്ങൾ എന്നിവയിൽ ഓറിയന്റലിസം എന്നത് കിഴക്കൻ ലോകത്തെ വശങ്ങളുടെ അനുകരണമോ ചിത്രീകരണമോ ആണ്.
ഈ ചിത്രീകരണങ്ങൾ സാധാരണയായി ചെയ്യുന്നത് പടിഞ്ഞാറൻ രാജ്യങ്ങളിലെ എഴുത്തുകാർ, ഡിസൈനർമാർ, കലാകാരന്മാർ എന്നിവരാണ്.
19-ആം നൂറ്റാണ്ടിലെ അക്കാദമിക് കലയുടെ പല സവിശേഷതകളിലൊന്നാണ് ഓറിയന്റലിസ്റ്റ് പെയിന്റിംഗ്, പാശ്ചാത്യ രാജ്യങ്ങളിലെ സാഹിത്യം ഓറിയന്റൽ പ്രമേയങ്ങളിൽ താത്പര്യം കാണിച്ചു.
ഓറിയന്റലിസം ചരിത്രത്തിലെ പ്രശസ്തമായ ഫ്രഞ്ച് ശില്പികളിൽ Alfred Baryeയും Emile Guilleminയും ഉൾപ്പെടുന്നു, അവർ ചേർന്ന് 1848-ൽ അറബ് കുതിര എന്ന കൃതിയെ സൃഷ്‌ടിച്ചു.
1978 ൽ എഡ്വേർഡ് സെയ്ദിന്റെ ഓറിയന്റലിസം പ്രസിദ്ധീകരിച്ചതിനുശേഷം, മിഡിൽ ഈസ്റ്റേൺ, ഏഷ്യൻ, നോർത്ത് ആഫ്രിക്കൻ സമൂഹങ്ങളോടുള്ള പൊതുവായ രക്ഷാകർതൃ പാശ്ചാത്യ മനോഭാവത്തെ സൂചിപ്പിക്കുന്നതിന് "ഓറിയന്റലിസം" എന്ന പദം ഉപയോഗിക്കാൻ ധാരാളം അക്കാദമിക് പ്രഭാഷണങ്ങൾ ആരംഭിച്ചു.
സെയ്ദിന്റെ വിശകലനത്തിൽ, പടിഞ്ഞാറ് ഈ സമൂഹങ്ങളെ സ്ഥിരവും അവികസിതവുമായവയായി കണക്കാക്കുന്നു - അതുവഴി സാമ്രാജ്യത്വ ശക്തിയുടെ സേവനത്തിൽ പഠിക്കാനും ചിത്രീകരിക്കാനും പുനർനിർമ്മിക്കാനും കഴിയുന്ന ഓറിയന്റൽ സംസ്കാരത്തിന്റെ കാഴ്ചപ്പാട് കെട്ടിച്ചമയ്ക്കുന്നു.
പാശ്ചാത്യ സമൂഹം വികസിതവും യുക്തിസഹവും വഴക്കമുള്ളതും ശ്രേഷ്ഠവുമാണെന്ന ആശയമാണ് ഈ കെട്ടിച്ചമച്ചതിന്റെ സൂചന.
പൗരാണികാനന്തര ചരിത്രം ഇംഗ്ലീഷ് വിലാസം https://ml.wikipedia.org/wiki/Post-classical_history ഡയമണ്ട് സൂത്ര, ലോകത്തെ ആദ്യത്തെ അച്ചടിക്കപ്പെട്ട പുസ്തകം .
പൗരാണികാനന്തര ചരിത്രം (പൂർവാധുനിക ചരിത്രം എന്നും വിളിക്കപ്പെടുന്നു) എന്നത് ലോകചരിത്രത്തിലെ ഒരു കാലഘട്ടത്തെ സൂചിപ്പിക്കാൻ ഉപയോഗിക്കുന്നു.
മധ്യകാലം എന്ന് വിശേഷിപ്പിക്കുന്ന കാലഘട്ടവും ഏകദേശം ഇതേ കാലയളവാണ്.
എഡി 500 മുതൽ 1450 വരെയാണ് സാമാന്യമായി ഈ കാലഘട്ടത്തിൽ ഉൾപ്പെടുന്നത്.
നാഗരികതകളുടെ ഭൂമിശാസ്ത്രപരമായ വളർച്ചയും, ക്രിസ്തുമതം , ഇസ്ലാം , ബുദ്ധമതം എന്നിവയുടെ വികാസവും, നാഗരികതകൾ തമ്മിലുള്ള വ്യാപാരബന്ധങ്ങളുടെ വ്യാപനവും ഈ കാലഘട്ടത്തെ കുറിക്കുന്നു.
ഏഷ്യയിൽ ഇസ്ലാമിന്റെ വികാസം പുതിയ സാമ്രാജ്യവും  ഇസ്ലാമിന്റെ സുവർണകാലം എന്ന് വിളിക്കപ്പെടുന്ന കാലഘട്ടവും ഉണ്ടാക്കി.
ഈ കാലത്ത് ഏഷ്യൻ, ആഫ്രിക്കൻ, യൂറോപ്യൻ രാജ്യങ്ങൾ തമ്മിൽ വ്യാപാരവും, മധ്യകാല ഇസ്ലാമിക ലോകത്ത് ശാസ്ത്ര പുരോഗതിയും നടന്നു.
പൂർവേഷ്യ ചൈനസാമ്രാജ്യത്തിന്റെ സ്ഥാപനത്തിന് സാക്ഷിയായി.
ചൈനാസാമ്രാജ്യം അഭിവൃദ്ധി പ്രാപിച്ച ഒരുപാട് രാജവംശങ്ങളെ സംഭാവന ചെയ്തു.
കൊറിയ , ജപ്പാൻ , വിയറ്റ്നാം മുതലായ രാജ്യങ്ങളെ വളരെ സ്വാധീനിക്കുകയും ചെയ്തു, ബുദ്ധമതം, നിയോ കൺഫ്യുഷനിസം മുതലായ മതങ്ങൾ പ്രചരിച്ചു.
ഈ കാലഘട്ടത്തിലാണ് വെടിമരുന്ന് ചൈനയിൽ കണ്ടുപിടിച്ചത്.
മംഗോൾ സാമ്രാജ്യം യൂറോപ്പിനെയും ഏഷ്യയെയും യോജിപ്പിച്ചു, അങ്ങനെ ഈ വൻകരകൾ തമ്മിൽ സുരക്ഷിതമായ വ്യാപാരപാതകൾ തുറക്കപ്പെട്ടു.
എ ഡി 500 ൽ 210 ദശലക്ഷം ആയിരുന്ന ലോകജനസംഖ്യ എ ഡി 1500 ആയപ്പൊളേക്കും ഇരട്ടിച്ച് 461 ദശലക്ഷത്തിലെത്തി.
ജനസംഖ്യ ഈ കാലഘട്ടത്തിൽ അനുസ്യൂതം വളർന്നുകൊണ്ടിരുന്നെങ്കിലും ജസ്റ്റീനിയൻ പ്ളേഗ്, മംഗോൾ അധിനിവേശം, ബ്ലാക്ക് ഡെത്ത് മുതലായ തിരിച്ചടികളും ജനസംഖ്യ നേരിട്ടിരുന്നു.
അവലംബം ↑ The Post‐Classical Era Archived 2014-10-31 at the Wayback Machine .
by Joel Hermansen ↑ ↑ ↑ Haub (1995): "The average annual rate of growth was actually lower from 1 A.D. to 1650 than the rate suggested above for the 8000 B.C. to 1 A.D. period. One reason for this abnormally slow growth was the Black Plague. This dreaded scourge was not limited to 14th century Europe. The epidemic may have begun about 542 A.D. in Western Asia, spreading from there. It is believed that half the Byzantine Empire was destroyed in the 6th century, a total of 100 million deaths."
പൗരൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Pauran
സുന്ദർ ദാസിന്റെ സംവിധാനത്തിൽ ജയറാം , കലാഭവൻ മണി , സായി കുമാർ , ഗീതു മോഹൻദാസ് , കെ.പി.എ.സി. ലളിത എന്നിവർ പ്രധാനവേഷങ്ങളിൽ അഭിനയിച്ച് 2005-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് പൗരൻ .
ഡോൾഫിൻ ക്രിയേഷൻസിന്റെ ബാനറിൽ സുനിൽ ബേബി നിർമ്മിച്ചിരിക്കുന്ന ഈ ചിത്രം ഡോൾഫിൻ ക്രിയേഷൻസ് , ശ്രീമൂവീസ് എന്നിവരാണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവ നിർവ്വഹിച്ചത് സജീവൻ ആണ്.
അഭിനേതാക്കൾ അഭിനേതാവ് കഥാപാത്രം ജയറാം ദിവാകരൻ കലാഭവൻ മണി കോമളൻ സായി കുമാർ ഗോപാൽജി റിയാസ് ഖാൻ തോമാച്ചൻ വിജയരാഘവൻ ഗോപാൽജി ബാബു നമ്പൂതിരി ചാക്കോ ജിഷ്ണു രാഘവൻ ശിവദാസൻ നായർ വേണു നാഗവള്ളി മുഖ്യമന്ത്രി അഗസ്റ്റിൻ കോശി ടി.പി. മാധവൻ നാരായണൻ കൊല്ലം തുളസി മന്ത്രി അബു സലീം ഗീതു മോഹൻദാസ് ആനി കെ.പി.എ.സി. ലളിത ജാനകി ഊർമ്മിള ഉണ്ണി സുജ കാർത്തിക പൊന്നമ്മ ബാബു ഡോ. പൊന്നമ്മ സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതം പകർന്നത് രഘുകുമാർ ആണ്.
ഗാനങ്ങൾ മൗന നൊമ്പര – എം.ജി. ശ്രീകുമാർ , രഞ്ജിനി ജോസ് ഒരു നുള്ള് ഭസ്മമായി – പി. ജയചന്ദ്രൻ താമരപ്പൂവേ – കെ.എസ്. ചിത്ര ലാൽ സലാം – അഫ്‌സൽ , ദേവാനന്ദ് , വിദ്യ സുരേഷ് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ആനന്ദക്കുട്ടൻ ചിത്രസം‌യോജനം എൽ. ഭൂമിനാഥൻ കല ശശി പെരുമാനൂർ ചമയം ഉദയൻ നേമം , ദുരൈ വസ്ത്രാലങ്കാരം പളനി , ദുരൈ സംഘട്ടനം മാഫിയ ശശി പരസ്യകല റഹ്‌മാൻ ഡിസൈൻ ലാബ് പ്രസാദ് കളർ ലാബ് എഫക്റ്റ്സ് മുരുകേഷ് ഡി.ടി.എസ്. മിക്സിങ്ങ് ലക്ഷ്മി നാരായണൻ വാർത്താപ്രചരണം വാഴൂർ ജോസ് നിർമ്മാണ നിയന്ത്രണം കെ. മോഹനൻ നിർമ്മാണ നിർവ്വഹണം സേതു അടൂർ വാതിൽ‌പുറചിത്രീകരണം മൈൻഡ് സ്ക്രീൻ അസോസിയേറ്റ് കാമറാമാൻ ജി. ഉണ്ണികൃഷ്ണൻ പുറത്തേയ്ക്കുള്ള കണ്ണികൾ പൗരൻ ഇന്റർനെറ്റ് മൂവി ഡാറ്റാബേസിൽ പൗരൻ – മലയാളസംഗീതം.
ഇൻഫോ http://popcorn.oneindia.in/title/2307/pauran.html%5Bപ്രവർത്തിക്കാത്ത+കണ്ണി%5D http://www.nowrunning.com/movie/1996/malayalam/pouran/index.htm Archived 2012-10-08 at the Wayback Machine .
പൗരസ്ത്യ കത്തോലിക്കാ സഭകൾ
റോമിലെ മാർപ്പാപ്പയുമായി പൂർണമായ കൂട്ടായ്മയിലുള്ള സ്വയംഭരണാവകാശമുള്ള( Sui juris ) ഇരുപത്തിമൂന്ന് സഭകളാണ് കിഴക്കൻ കത്തോലിക്കാ സഭകൾ അഥവാ  പൗരസ്ത്യ കത്തോലിക്കാ സഭകൾ, അല്ലെങ്കിൽ ലളിതമായി പൗരസ്ത്യ സഭകൾ   എന്നും അറിയപ്പെടുന്നത്.
പൗരസ്ത്യ കത്തോലിക്കാ സഭകളും റോമൻ കത്തോലിക്കാ സഭയും (പാശ്ചാത്യ സഭ അല്ലെങ്കിൽ ലത്തീൻ സഭ) ചേരുന്ന കൂട്ടായ്മയാണ് കത്തോലിക്കാ സഭ .
ലത്തീൻ സഭയുമായി പൂർണ്ണ സഭാസംസർഗ്ഗത്തിൽ ആയിരിക്കുന്നമ്പോഴും വൈവിധ്യമുള്ള അഞ്ച് സഭാപാരമ്പര്യങ്ങളിൽപെട്ട ദൈവശാസ്ത്രവീക്ഷണങ്ങളും ആരാധനാക്രമങ്ങളും ശിക്ഷണക്രമവും പൗരസ്ത്യ കത്തോലിക്കാ സഭകൾ നിലനിർത്തുന്നു.
പൗരസ്ത്യ കത്തോലിക്കാ സഭകളിൽ ഭൂരിഭാഗവും പൗരസ്ത്യ ഓർത്തഡോക്സ് സഭ , ഓറിയന്റൽ ഓർത്തഡോക്സ് സഭകൾ , ചരിത്രപരമായ കിഴക്കിന്റെ സഭ എന്നിവയിൽ ഉൾപ്പെട്ടിരുന്നവരാണ്.
എന്നാൽ ഇപ്പോൾ അവർ മാർപ്പാപ്പയുമായി കൂട്ടായ്മയിലാണ്.
അലക്സാണ്ട്രിയൻ സഭാപാരമ്പര്യം , അർമേനിയൻ സഭാപാരമ്പര്യം , ബൈസന്റൈൻ സഭാപാരമ്പര്യം , പൗരസ്ത്യ സുറിയാനി സഭാപാരമ്പര്യം , പാശ്ചാത്യ സുറിയാനി സഭാപാരമ്പര്യം എന്നീ അഞ്ച് സഭാപാരമ്പര്യങ്ങൾ മറ്റ് പൗരസ്ത്യ ക്രിസ്തീയ സഭകളുമായി പൗരസ്ത്യ കത്തോലിക്കാ സഭകൾ പങ്കിടുന്നു.
തന്മൂലം, കത്തോലിക്കാ സഭയിലെ ഇരുപത്തിനാല്  സ്വയാധികാര  സഭകൾ പൗരസ്ത്യ കത്തോലിക്കാ സഭകളുടെ മേൽപ്പറഞ്ഞ അഞ്ച് സഭാപാരമ്പര്യങ്ങളും ലത്തീൻ കത്തോലിക്കാ സഭയുടെ ലത്തീൻ സഭാപാരമ്പര്യവും ഉൾപ്പെടെ, ആറ് വൈവിധ്യമാർന്ന സഭാപാരമ്പര്യങ്ങളിൽ ഉൾപ്പെടുന്നു.
പൗരസ്ത്യ കത്തോലിക്കാ സഭകളെ ഭരിക്കുന്നത് പൗരസ്ത്യ കാനോൻ നിയമമാണ് .
പൗരസ്ത്യ സഭകൾക്ക്, അവരുടെ പാരമ്പര്യങ്ങൾ സംരക്ഷിക്കുന്നതിന്, ഓരോ സഭയ്ക്കും അതിന്റേതായ നിയമങ്ങളും ചട്ടങ്ങളും ഉണ്ട്.
Annuario Pontificio (കത്തോലിക്കാസഭയുടെ വാർഷിക ഡയറക്ടറി) പ്രകാരം വിവിധ പൗരസ്ത്യ സഭകളിലെ മൊത്തം അംഗത്വം ഏകദേശം 18 ദശലക്ഷമാണ്.
കത്തോലിക്കാസഭയുടെ മുഴുവൻ അംഗത്വം 1.5 ശതമാനം വരും, അതൽ ബാക്കിയുള്ള 1.3 ബില്യൺ അംഗങ്ങൾ ലത്തീൻ സഭയിലാണ്.
പൗരസ്ത്യ കാതോലിക്കയും മലങ്കര മെത്രാപ്പോലീത്തയും
മലങ്കര ഓർത്തഡോക്സ് സുറിയാനി സഭ അഥവാ ഇന്ത്യൻ ഓർത്തഡോക്സ് സഭയുടെ മേലധ്യക്ഷൻ പൗരസ്ത്യ കാതോലിക്കായും മലങ്കര മെത്രാപ്പോലീത്തയും എന്ന സ്ഥാനികനാമം ഉപയോഗിക്കുന്നു.
നിലവിലെ പൗരസ്ത്യ കാതോലിക്കായും മലങ്കര മെത്രാപ്പോലീത്തയും ബസേലിയോസ്‌ മാർത്തോമാ മാത്യൂസ് തൃതീയൻ ആണ്.
ക്രിസ്തുവർഷം 424ൽ സസ്സാനിദ് സാമ്രാജ്യത്തിലെ കിഴക്കിന്റെ സഭയിൽ രൂപപ്പെട്ട പദവിയാണ് പൗരസ്ത്യ കാതോലിക്കോസ് .
ഇതിന് ബദലായി 628ൽ സുറിയാനി ഓർത്തഡോക്സ് സഭ സസ്സാനിദ് സാമ്രാജ്യത്തിലെ ടിക്രിത് കേന്ദ്രീകരിച്ച് സ്ഥാപിച്ച കിഴക്കിന്റെ മാഫ്രിയാനേറ്റും ഈ ശീർഷകം ഉപയോഗപ്പെടുത്തിയിട്ടുണ്ട്.
1653 മുതൽ നസ്രാണികളിലെ പുത്തങ്കൂർ വിഭാഗത്തിന്റെ തലവന്മാരും അതിൽ നിന്ന് ഉരുത്തിരിഞ്ഞ വിവിധ സഭകളുടെ അധ്യക്ഷന്മാരും അറിയപ്പെടുന്നത് മലങ്കര മെത്രാപ്പോലീത്ത എന്ന പദവിപ്പേരിലാണ്.
1909ൽ അന്ത്യോഖ്യാ സുറിയാനി ഓർത്തഡോക്സ് പാത്രിയർക്കീസ് ഇഗ്നാത്തിയോസ് അബ്ദ്-അള്ളാഹ് രണ്ടാമൻ വട്ടശ്ശേരിൽ ദിവന്നാസിയോസ് ഗീവർഗീസിനെ മലങ്കര മെത്രാപ്പോലീത്തയായി വാഴിച്ചു.
എന്നാൽ പിന്നീട് പാത്രിയർക്കീസുമായി ഭിന്നതയിലായ മലങ്കര മെത്രാപ്പോലീത്ത പാത്രിയർക്കീസിൽ നിന്ന് സ്വാതന്ത്ര്യം പ്രഖ്യാപിച്ചു.
പാത്രിയർക്കീസ് അദ്ദേഹത്തെ മുടക്കുകയും പകരം പുതിയ മലങ്കര മെത്രാപ്പോലീത്തയെ നിയമിക്കുകയും ചെയ്തു.
മഫ്രിയാനേറ്റ് സ്ഥാപനത്തിനുശേഷം പാത്രിയാർക്കീസ് അബ്ദുൽമസിഹ് ദ്വിതീയനും ബസേലിയോസ്‌ പൗലോസ് പ്രഥമനും ദിവന്നാസ്സിയോസ് വട്ടശ്ശേരിലും
ഇതിനിടെ സ്ഥാനഭൃഷ്ടമാക്കപ്പെട്ട മുൻ പാത്രിയർക്കീസ് ഇഗ്നാത്തിയോസ് അബ്ദ്-മിശിഹോ രണ്ടാമൻ 1912ൽ ദിവന്നാസിയോസിന്റെ ക്ഷണം സ്വീകരിച്ച് കേരളത്തിൽ വന്നു.
അദ്ദേഹം നിരണത്തു വെച്ച് കിഴക്കിന്റെ മഫ്രിയാനേറ്റ് ഇന്ത്യയിലേക്ക് മാറ്റി സ്ഥാപിച്ചതായി പ്രഖ്യാപിക്കുകയും മുറിമറ്റത്തിൽ പൗലോസ് ഇവാനിയോസ് എന്ന മെത്രാപ്പോലീത്തയെ ബസേലിയോസ് പൗലോസ് എന്ന പേരിൽ വാഴിക്കുകയും ചെയ്തു.
അതോടെ മലങ്കര മെത്രാപ്പോലീത്തയെ അനുഗമിച്ചവർ മലങ്കര ഓർത്തഡോക്സ് സുറിയാനി (ഓർത്തഡോക്സ്/മെത്രാൻ കക്ഷി) സഭ എന്നും പാത്രിയർക്കീസ് ബാവയെയും അദ്ദേഹം നിയമിച്ച പുതിയ മലങ്കര മെത്രാപ്പോലീത്തയെയും അനുഗമിച്ചവർ മലങ്കര സുറിയാനി ഓർത്തഡോക്സ് (യാക്കോബായ/ബാവാ കക്ഷി) സഭ എന്നും  രണ്ടായി പിളർന്നു.
പ്രഥമ കാതോലിക്കോസ് ബസേലിയോസ്‌ പൗലോസ് പ്രഥമൻ
1934വരെ പൗരസ്ത്യ കാതോലിക്കാ, മലങ്കര മെത്രാപ്പോലീത്ത എന്നീ പദവികൾ വ്യത്യസ്ത വ്യക്തികൾ വഹിച്ചുവന്നു.
1934ൽ നടന്ന മലങ്കര ഓർത്തഡോക്സ് സുറിയാനി സഭയുടെ മലങ്കര സുറിയാനി ക്രിസ്ത്യാനി അസോസിയേഷനിൽ പുതിയ ഭരണഘടന സഭയ്ക്ക് നിലവിൽ വന്നു.
അതിലെ വ്യവസ്ഥകൾ അനുസരിച്ച് ഈ രണ്ട് പദവികളും ഒരേ വ്യക്തിതന്നെ വഹിക്കേണ്ടത് നിർബന്ധമായി.
ഇത്തരത്തിൽ പൗരസ്ത്യ കാതോലിക്കാ,  മലങ്കര മെത്രാപ്പോലീത്ത എന്നീ പദവികൾ ആദ്യമായി ഒരുമിച്ച് വഹിച്ചത് ബസേലിയോസ് ഗീവർഗീസ് ദ്വിതീയനാണ് .
ഒരേ വ്യക്തി തന്നെ ഇരു സ്ഥാനങ്ങളും വഹിക്കുന്നതാണ് മലങ്കര ഓർത്തഡോക്സ് സഭയുടെ ഇപ്പോഴത്തെ പതിവെങ്കിലും കാതോലിക്കായുടെയും മലങ്കര മെത്രാപ്പോലീത്തയുടെയും ഉത്തരവാദിത്വങ്ങൾ സഭാഭരണഘടനയിൽ വെവ്വേറെയായി നിർവഹിച്ചിട്ടുണ്ട്.
കാതോലിക്കമാർ ഉണ്ടായിരുന്നപ്പോളും 1935-വരെ വട്ടശ്ശേരിൽ ഗീവർഗീസ് മാർ ദീവന്നാസ്യോസ് തന്നെ മലങ്കര മെത്രാപ്പോലീത്ത സ്ഥാനം വഹിച്ചിരുന്നു.
ഉപയോഗം സഭാ ഭരണഘടനയിലെ ക്രമീകരണം മലങ്കര ഓർത്തഡോക്സ് സുറിയാനി സഭ ഓർത്തഡോക്സ് സുറിയാനി സഭ യുടെ ഒരു വിഭാഗവും ഓർത്തഡോക്സ് സുറിയാനി സഭ യുടെ പ്രധാന മേലദ്ധ്യക്ഷൻ അന്ത്യോക്യാ പാത്രിയർക്കീസും ആകുന്നു.
മലങ്കര ഓർത്തഡോക്സ് സുറിയാനി സഭ " പൗരസ്ത്യ ഓർത്തഡോക്സ് സുറിയാനി സഭ "യിൽ ഉൾപ്പെട്ടതും " പൗരസ്ത്യ ഓർത്തഡോക്സ് സുറിയാനി സഭ "യുടെ പ്രധാന മേലദ്ധ്യക്ഷൻ കാതോലിക്കായും ആകുന്നു.
" പൗരസ്ത്യ ഓർത്തഡോക്സ് സുറിയാനി സഭ "യിലെ ഒരു മഹാ ഇടവക ( ഇംഗ്ലീഷ് : Archdiocese ) ആണ് മലങ്കര ഓർത്തഡോക്സ് സുറിയാനി സഭ .
1912ൽ " പൗരസ്ത്യ ഓർത്തഡോക്സ് സുറിയാനി സഭ "യിൽ കാതോലിക്കാ സിംഹാസനം പുനഃസ്ഥാപിക്കപ്പെട്ടിട്ടുള്ളതും അന്നു മുതൽ ഈ സ്ഥാപനം പൗരസ്ത്യ ഓർത്തഡോക്സ് സുറിയാനി സഭയിൽ വ്യാപരിച്ചു വരുന്നതുമാകുന്നു.
മേല്പട്ടക്കാരെ വാഴിക്കുക, എപ്പിസ്ക്കോപ്പൽ സുന്നഹദോസിൽ ആദ്ധ്യക്ഷ്യം വഹിക്കുക, സുന്നഹദോസിന്റെ നിശ്ചയങ്ങളെ പ്രഖ്യാപിക്കുകയും നടപ്പിൽ വരുത്തുകയും ചെയ്യുക, സുന്നഹദോസിന്റെ പ്രതിപുരുഷനെന്ന നിലയിൽ ഭരണം നടത്തുക, മൂറോൻ കൂദാശ ചെയ്യുക എന്നിവ കാതോലിക്കായുടെ അധികാരത്തിൽപ്പെട്ടവയാകുന്നു.
വിശ്വാസം, പട്ടത്വം, അച്ചടക്കം എന്നിവയെ സ്പർശിക്കുന്ന സംഗതികളെ സംബന്ധിച്ച് തീരുമാനിക്കുന്നതിന് എപ്പിസ്കോപ്പൽ സുന്നഹദോസിന് അധികാരമുള്ളതാകുന്നു.
സഭയുടെ വിശ്വാസത്തെ സംബന്ധിച്ച് തർക്കമുണ്ടായാൽ എപ്പിസ്കോപ്പൽ സുന്നഹദോസിനു തീരുമാനം ചെയ്യാവുന്നതും, ഇതിന്റെ അവസാന തീരുമാനം " ആകമാന സുന്നഹദോസിൽ " ഇരിക്കുന്നതും ആകുന്നു.
മലങ്കര മഹാ ഇടവകയുടെ ലൗകികവും വൈദികവും ആത്മിയവുമായ ഭരണത്തിന്റെ പ്രധാന ഭാരവാഹിത്വം ഈ ഘടനയ്ക്കു വിധേയമായി മലങ്കര മെത്രാപ്പോലീത്ത നിക്ഷിപ്തമായിട്ടുള്ളതാകുന്നു.
മലങ്കര മെത്രാപ്പൊലീത്തായോടുകൂടി വട്ടിപ്പണം, കോട്ടയം സുറിയാനി സെമിനാരി എന്നിവയുടെയും അതിൽനിന്ന് ഉണ്ടായിട്ടുള്ളതും ഉണ്ടാകുന്നതുമായ ആദായത്തിന്റെയും ട്രസ്റ്റികളായി രണ്ടുപേർ കൂടി ഉണ്ടായിരിക്കുന്നതും, അതിൽ ഒരാൾ പട്ടക്കാരനും മറ്റേയാൾ അൽമേനിയും ആയിരിക്കേണ്ടതും ആകുന്നു.
ഇവയ്ക്ക് പുറമേ ഉള്ള സമുദായ സ്വത്തുക്കളെ സംബന്ധിച്ചു പ്രത്യേക വ്യവസ്ഥകൾ ഇല്ലാത്ത പക്ഷം അവയുടെ ട്രസ്റ്റി മലങ്കര മെത്രാപ്പോലീത്താ മാത്രം ആയിരിക്കും.
മലങ്കര ഓർത്തഡോക്സ് സഭയുടെ മുഖ്യ മേലദ്ധ്യക്ഷനെ പൗരസ്ത്യ കാതോലിക്കായെന്നും മലങ്കര മെത്രാപ്പോലീത്തയെന്നും വിളിക്കുന്നു: പ്രത്യേക ഉത്തരവാദിത്തങ്ങളുള്ള രണ്ട് സ്ഥാനമാനങ്ങളാണ് അവ, എന്നാൽ   സഭയുടെ  1934-ൽ ഭരണഘടന അനുസൃതമായി ഇപ്പോൾ ഒരേ വ്യക്തി തന്നെ ഈ രണ്ടു സ്ഥാനം വഹിക്കുന്നു.
പൗരസ്ത്യ കാതോലിക്കാ എന്ന നിലയിൽ, അദ്ദേഹം മലങ്കര  ഓർത്തഡോക്സ് സഭയുടെ മെത്രാന്മാരെ അവരോധിക്കുന്നു, സുന്നഹദോസിന്റെ അദ്ധ്യക്ഷത വഹിക്കുന്നു, തീരുമാനങ്ങൾ പ്രഖ്യാപിക്കുകയും നടപ്പിലാക്കുകയും ചെയ്യുന്നു, സുന്നഹദോസിനെ പ്രതിനിധീകരിച്ച് ഭരണം നടത്തുകയും പരിശുദ്ധ മൂറോൻ (തൈലം) വാഴ്ത്തുകയും ചെയ്യുന്നു.
മലങ്കര മെത്രാപ്പോലീത്ത എന്ന നിലയിൽ അദ്ദേഹം മലങ്കര സഭയുടെ തലവനും മലങ്കര സുറിയാനി ക്രിസ്ത്യാനി അസോസിയേഷന്റെ പ്രസിഡന്റും മാനേജിംഗ് കമ്മിറ്റിയദ്ധ്യക്ഷനുമാണ്.
ഇന്ത്യൻ ഓർത്തഡോക്സ് സഭയുടെ താൽക്കാലികവും സഭാപരവും ആത്മീയവുമായ ഭരണം സംബന്ധിച്ച പ്രധാന അധികാരപരിധി 1934-ൽ അംഗീകരിച്ച സഭാ ഭരണഘടനയുടെ വ്യവസ്ഥകൾക്ക് വിധേയമായി മലങ്കര മെത്രാപ്പോലീത്തയിൽ മാത്രം നിക്ഷിപ്തമാണ്.
മലങ്കര മെത്രാപ്പോലീത്ത ബസേലിയോസ്‌ മാർത്തോമാ മാത്യൂസ് തൃതീയൻ മലങ്കര മെത്രാപ്പോലീത്തയുടെ ആചാരവേഷങ്ങളിൽ
ചരിത്രപരമായ അവിഭക്ത മലങ്കര സഭയുടെ മേലദ്ധ്യക്ഷന് അന്ത്യോഖ്യാ സുറിയാനി ഓർത്തഡോക്സ് പാത്രിയർക്കീസും തിരുവിതാംകൂർ സർക്കാരും കൊടുത്തുവന്നിരുന്ന സ്ഥാനപ്പേരാണ് മലങ്കര മെത്രാപ്പോലീത്ത .
സഭയുടെ ലൗകിക ഭരണത്തിന്റെ പ്രധാന ഉത്തരവാദിത്തം മലങ്കര മെത്രാപ്പോലീത്തയിൽ നിക്ഷിപ്തമാണ്.
മലങ്കര മെത്രാപ്പോലീത്തക്കുള്ള അധികാരങ്ങൾ മലങ്കര അസോസിയേഷൻ, സഭാ മാനേജിങ് കമ്മറ്റി മുതലായ സമിതികൾ വിളിച്ചു കൂട്ടുക അവയിൽ ആധ്യക്ഷത വഹിക്കുക, മെത്രാപ്പോലീത്തൻ ട്രസ്റ്റി എന്ന നിലയിൽ വൈദിക-അൽമായ ട്രസ്റ്റിമാരോടൊപ്പം സഭാ സ്വത്തുക്കളുടെ ഭരണം നിർവഹിക്കുക എന്നിവയാണ്.
പൗരസ്ത്യ കാതോലിക്കോസ് ബസേലിയോസ് മാർത്തോമ്മാ മാത്യൂസ് തൃതീയൻ പൗരസ്ത്യ കാതോലിക്കോസ് വേഷത്തിൽ
1912ലെ സഭാ പിളർപ്പിനിടെ മലങ്കര മെത്രാപ്പോലീത്ത വട്ടശ്ശേരിയിൽ ഗീവർഗീസ് മാർ ദിവന്നാസിയോസിന്റെ ശ്രമഫലമായി ഇഗ്നാത്തിയോസ് അബ്ദ്-മിശിഹോ രണ്ടാമനാണ് പൗരസ്ത്യ കതോലിക്കേറ്റ് മലങ്കര ഓർത്തഡോക്സ് സുറിയാനി സഭയിൽ സ്ഥാപിച്ചത്.
മുറിമറ്റത്തിൽ ബസേലിയോസ് പൗലോസ് പ്രഥമൻ ആയിരുന്നു  സഭയുടെ ആദ്യ പൗരസ്ത്യ കാതോലിക്കോസ്.
മലങ്കര സഭ പുരാതന കാലത്ത് കിഴക്കിന്റെ സഭയുടെ കീഴിലായിരുന്നുവെന്നും അതിനാൽ പേർഷ്യൻ സഭയുടെ അവശേഷിക്കുന്ന ഒരേയൊരു ഓറിയന്റൽ ഓർത്തഡോക്സ് ഭാഗമായി ഇതിനെ കാണാൻ കഴിയുമെന്നും പൗരസ്ത്യ കാതോലിക്കാ അഥവാ മഫ്രിയോനോ ഇന്ത്യയിൽ കഴിയുന്നത് യുക്തിസഹമാണെന്നും വിശ്വസിക്കപ്പെടുന്നു.
പൗരസ്ത്യ കാതോലിക്കേറ്റ് ഇന്ത്യയിൽ സ്ഥാപിതമായതിനുശേഷം എട്ട് കാതോലിക്കമാർ ഉണ്ടായിട്ടുണ്ട്.
ഇന്ത്യ, യു‌എസ്‌എ, കാനഡ, യുണൈറ്റഡ് കിംഗ്ഡം, യൂറോപ്പ്, ദക്ഷിണാഫ്രിക്ക, പേർഷ്യൻ ഗൾഫ് രാജ്യങ്ങൾ, മലേഷ്യ, സിംഗപ്പൂർ, ഓസ്‌ട്രേലിയ, ന്യൂസിലാന്റ് എന്നിവിടങ്ങളിലെ ഭദ്രാസനങ്ങൾക്കും പള്ളികൾക്കും മേൽ പൗരസ്ത്യ കാതോലിക്കോസിന് അധികാരമുണ്ട്.
സഭാധ്യക്ഷന്മാരുടെ പട്ടിക 1934 വരെയുള്ള മലങ്കര മെത്രാപ്പോലീത്തമാരുടെ പട്ടിക മാർത്തോമാ I (1653-1670) മാർത്തോമാ II (1670–1686) മാർത്തോമാ III (1686–1688) മാർത്തോമാ IV (1688–1728) മാർത്തോമാ V (1728–1765) മാർത്തോമാ VI (ദിവന്നാസിയോസ് I) (1765–1808) മാർത്തോമാ VII (1808–1809) മാർത്തോമാ VIII (1809–1816) മാർത്തോമാ IX (1816–1817) ദിവന്നാസിയോസ് II (പുലിക്കോട്ടിൽ ജോസഫ് ദിവന്നാസിയോസ് I) (1816-1816) കിടങ്ങൻ ഗീവർഗീസ് മാർ പീലക്സീനോസ് (1816-1818) ദിവന്നാസിയോസ് III (പുന്നത്തറ ദിവന്നാസിയോസ്) (1818–1825) ദിവന്നാസിയോസ് IV (ചേപ്പാട് ഫിലിപ്പോസ് മാർ ദിവന്നാസിയോസ്) (1825–1852) മാത്യൂസ് മാർ അത്താനാസിയോസ് (1852–1877) ദിവന്നാസിയോസ് V (പുലിക്കോട്ടിൽ ജോസഫ് ദിവന്നാസിയോസ് II) (1864 – 1909) ദിവന്നാസിയോസ് VI (വട്ടശ്ശേരി ഗീവർഗീസ് ദിവന്നാസിയോസ്) (1909–1934) 1934 വരെയുള്ള സഭയുടെ പൗരസ്ത്യ കാതോലിക്കാമാരുടെ പട്ടിക ബസേലിയോസ് പൗലോസ് പ്രഥമൻ (1912-1913) ബസേലിയോസ് ഗീവർഗ്ഗീസ് പ്രഥമൻ (1925-1928) ബസേലിയോസ് ഗീവർഗ്ഗീസ് ദ്വിതീയൻ (1929–1964) 1934 മുതലുള്ള പൗരസ്ത്യ കാതോലിക്കാ-മലങ്കര മെത്രാപ്പോലീത്താമാരുടെ പട്ടിക ബസേലിയോസ് ഗീവർഗ്ഗീസ് ദ്വിതീയൻ (1934 മുതൽ 1964 വരെ രണ്ട് പദവികളും ഒരുമിച്ച് വഹിച്ചു) ബസേലിയോസ് ഔഗേൻ പ്രഥമൻ (1964-1975) 1975ലെ ഭിന്നിപ്പിനുശേഷമുള്ള സഭാ പരമാധ്യക്ഷന്മാർ ബസേലിയോസ് മാർത്തോമ്മാ മാത്യൂസ് പ്രഥമൻ (1975–1991) ബസേലിയോസ് മാർത്തോമ്മാ മാത്യൂസ് ദ്വിതീയൻ (1991–2005) ബസേലിയോസ്‌ മാർത്തോമാ ദിദിമോസ് പ്രഥമൻ (2005–2010) ബസേലിയോസ്‌ മാർത്തോമാ പൗലോസ് ദ്വിതീയൻ (2010–2021) ബസേലിയോസ്‌ മാർത്തോമാ മാത്യൂസ് തൃതീയൻ (2021 മുതൽ) അവലംബം
പൗരസ്ത്യ പ്രോട്ടസ്റ്റന്റ് ക്രിസ്തീയത
പാശ്ചാത്യ രാജ്യങ്ങൾക്ക് പുറത്ത് രൂപപ്പെട്ടവയും പൗരസ്ത്യ ക്രിസ്തീയതയുടെ ചില സവിശേഷതകൾ നിലനിർത്തുകയും ചെയ്യുന്ന പ്രൊട്ടസ്റ്റന്റ് ക്രൈസ്തവ വിഭാഗങ്ങളെ പൊതുവായി വിളിക്കുന്ന ഒരു പേരാണ് കിഴക്കൻ പ്രോട്ടസ്റ്റന്റ് ക്രിസ്തീയത അഥവാ പൗരസ്ത്യ നവീകൃത ക്രിസ്തീയത (പൗരസ്ത്യ പ്രൊട്ടസ്റ്റൻറ് സഭകൾ).
പത്തൊമ്പതാം നൂറ്റാണ്ട് മുതൽ രൂപം കൊണ്ടു തുടങ്ങിയ ഇത്തരം സഭകൾ ഒന്നെങ്കിൽ വിവിധ പരമ്പരാഗത പൗരസ്ത്യ സഭകളിൽ നടന്ന പ്രൊട്ടസ്റ്റന്റുവൽക്കരണം (നവീകരണം) വഴിയോ അല്ലെങ്കിൽ പ്രൊട്ടസ്റ്റൻറ് സഭകൾ തങ്ങളുടെ ചില അടിസ്ഥാന കാഴ്ചപ്പാടുകൾ നിലനിർത്തി അവയോടൊപ്പം പൗരസ്ത്യ ക്രിസ്തീയ ആശയങ്ങൾ സ്വാംശീകരിച്ചതിലൂടെയോ  രൂപപ്പെട്ടവയാണ്.
സി. എസ്. ഐ ബിഷപ്പിന്റെ മെത്രാഭിഷേക കർമ്മത്തിൽ മാർത്തോമാ സഭയുടെ തിയോഡോഷ്യസ് മാർത്തോമാ മെത്രാപ്പോലീത്ത പങ്കെടുക്കുന്നു.
ചില പൗരസ്ത്യ പ്രൊട്ടസ്റ്റൻറ് സഭകൾ തങ്ങളോട് സഹകരിക്കുന്ന ചില പാശ്ചാത്യ പ്രൊട്ടസ്റ്റന്റ് സഭകളുമായി സംസർഗത്തിലാണ്.
എന്നാൽ പാശ്ചാത്യ പ്രൊട്ടസ്റ്റൻറ് സഭകൾ തമ്മിൽ നിലനിൽക്കുന്ന ആശയ ഭിന്നതകളും വൈവിധ്യവും പോലെ തന്നെ വ്യത്യാസങ്ങൾ നിലവിലുള്ളതിനാൽ വിവിധ പൗരസ്ത്യ പ്രൊട്ടസ്റ്റന്റ് സഭകൾ പരസ്പരം സഭാസംസർഗ്ഗം പുലർത്തുന്നില്ല.
പ്രധാന വിഭാഗങ്ങൾ ആംഗ്ലിക്കൻ മാർ തോമാ സുറിയാനി സഭ മാർത്തോമാ സഭയിലെ ഒരു എപ്പിസ്കോപ്പ പൗരസ്ത്യ ക്രിസ്തീയ പുരോഹിത വേഷത്തിൽ
കേരളത്തിലെ തിരുവല്ല ആസ്ഥാനമായി പ്രവർത്തിക്കുന്ന ഒരു പൗരസ്ത്യ പ്രൊട്ടസ്റ്റൻറ് സഭയാണ് മലങ്കര മാർത്തോമാ സുറിയാനി സഭ.
മാർത്തോമാ നസ്രാണികളിലെ പുത്തങ്കൂർ വിഭാഗത്തിൽ നിന്നാണ് ഈ സഭ രൂപമെടുത്തത്.
മറ്റ് പുത്തങ്കൂർ സഭകളെപ്പോലെ മാർ യാക്കോബിന്റെ ദിവ്യബലിക്രമം തന്നെയാണ് മാർത്തോമാ സഭയും ഉപയോഗിക്കുന്നത്.
എന്നാൽ നവീകരണ ആശയങ്ങൾക്ക് ചേരുന്ന രീതിയിലുള്ള പരിഷ്കരണങ്ങൾ ഇതിൽ വരുത്തിയിട്ടുണ്ട് പൂർണ്ണമായും തദ്ദേശീയ ഭാഷയിലാണ് ആരാധനാക്രമം.
മാർത്തോമാ സഭ നിലവിൽ ആംഗ്ലിക്കൻ സഭയും ഇന്ത്യയിലെ ചർച്ച് ഓഫ് സൗത്ത് ഇന്ത്യ , ചർച്ച് ഓഫ് നോർത്ത് ഇന്ത്യ എന്നിവയും ഉൾപ്പെടുന്ന ആഗോള ആംഗ്ലിക്കൻ സഭാ കൂട്ടായ്മയുമായി പൂർണ്ണ സഭാ സംസർഗ്ഗത്തിലാണ്.
ഇന്ത്യയിലെ മാർത്തോമാ നസ്രാണികളിലെ പുത്തങ്കൂർ വിഭാഗത്തിന്റെ മലങ്കര സഭയിൽ 19ാം നൂറ്റാണ്ടിൽ നടന്ന ആംഗ്ലിക്കൻ മിഷനറിമാരുടെ പ്രവർത്തനത്തിന്റെ ഫലമായി രൂപപ്പെട്ട സഭാ വിഭാഗമാണ് മലങ്കര മാർത്തോമാ സുറിയാനി സഭ .
ഇന്ത്യ ബ്രിട്ടീഷ് സാമ്രാജ്യത്തിന്റെ ഭാഗമായിരുന്ന അക്കാലത്ത് സാമ്രാജ്യത്തിന്റെ ഔദ്യോഗിക ക്രൈസ്തവ സഭയായ ആംഗ്ലിക്കൻ സഭയുടെ സി. എം. എസ് .
മിഷനറിമാർ ഇവരുടെ ഇടയിൽ വ്യാപകമായി പ്രവർത്തിച്ചിരുന്നു.
അക്കാലത്ത് പുത്തങ്കൂർ വിഭാഗവും അവരുടെ മലങ്കര സഭയും അന്ത്യോഖ്യാ സുറിയാനി ഓർത്തഡോക്സ് പാത്രിയാർക്കീസിന്റെ മേലധികാരത്തിന് കീഴിലായിരുന്നു നിലനിന്നിരുന്നത്.
ഇവരുടെ ഇടയിൽ പ്രവർത്തനമാരംഭിച്ച ആംഗ്ലിക്കൻ മിഷനറിമാർ വിദ്യാഭ്യാസം, മത പരിശീലനം തുടങ്ങിയ മേഖലകളിൽ ശ്രദ്ധ ചെലുത്തുകയും ബൈബിളും പ്രാർത്ഥനകളും തദ്ദേശീയ ഭാഷയായ മലയാളത്തിൽ ലഭ്യമാക്കാൻ ഇടവരുത്തുകയും ചെയ്തു.
സഭയുടെ ആദ്യത്തെ സെമിനാരി തുടങ്ങിയതും മിഷനറിമാരാണ്.
എന്നാൽ മിഷണറിമാരുടെ ഇടപെടലുകൾ തങ്ങളുടെ സഭയുടെ സുറിയാനി ഓർത്തഡോക്സ് പൈതൃകത്തിന് ചേരാത്തവയാണ് എന്ന് വിലയിരുത്തിയ മലങ്കര സഭാ നേതൃത്വം ക്രമേണ മിഷണറിമാരിൽ നിന്ന് അകലാൻ തുടങ്ങി.
എന്നാൽ വലിയൊരു വിഭാഗം ആളുകളിൽ സ്വാധീനം ഉണ്ടാക്കാൻ ഇതിനോടകം മിഷനറിമാർക്ക് സാധിച്ചിരുന്നു ഇതിൽ പ്രമുഖനായിരുന്നു പാലക്കുന്നത് അബ്രഹാം മൽപ്പാൻ മലങ്കര സഭയിൽ നവീകരണ ആശയങ്ങൾ വ്യാപകമാക്കുന്നതിന് അദ്ദേഹം പരിശ്രമിച്ചു.
ഇതിനിടയിൽ അന്ത്യോഖ്യ പാത്രിയാർക്കീസ് അബ്രാഹം മല്പാന്റെ വിശ്വസ്തനും കുടുംബക്കാരനുമായ മാത്യൂസ് അത്താനാസിയോസിനെ മലങ്കര സഭയുടെ അധ്യക്ഷനായി നിയമിച്ചു.
ഇതോടെ സഭയിൽ നവീകരണ ആശയത്തെ പിന്തുടരുന്നവരുടെ സ്വാധീനം ശക്തമായി.
ഇതിനെ എതിർത്തിരുന്ന പാരമ്പര്യ വാദികൾ അന്ത്യോഖ്യാ പാത്രിയർക്കീസിന്റെ സഹായം തേടുകയും പ്രശ്നപരിഹാരത്തിനായി അദ്ദേഹം തന്നെ പ്രതിനിധികളെ ഇന്ത്യയിലേക്ക് അയക്കുകയും ചെയ്തു.
എന്നാൽ മാത്യൂസ് അത്താനാസിയോസ് അവരുമായി സഹകരിക്കാൻ തയ്യാറായില്ല എന്ന് മാത്രമല്ല തൻറെ പിൻഗാമിയായി തൻ്റെ കുടുംബക്കാരനായ തോമസ് അത്താനാസിയോസിനെ പ്രഖ്യാപിക്കുകയും ചെയ്തു.
തുടർന്ന് പാത്രിയർക്കീസ് ഇന്ത്യയിലേക്ക് നേരിട്ട് വരുകയും 1876ൽ മുളന്തുരുത്തി സുന്നഹദോസ് എന്ന സഭാ സമ്മേളനം വിളിച്ചു ചേർക്കുകയും ചെയ്തു.
ഈ സമ്മേളനത്തിൽ വച്ച് നവീകരണനീക്കങ്ങളെ എതിർക്കുകയും അതിന് നേതൃത്വം വഹിച്ചിരുന്ന മാത്യൂസ് അത്താനാസിയോസിനെ മുടക്കുകയും ചെയ്തു.
എന്നാൽ മാത്യൂസ് അത്താനാസിയോസ് ഇത് അംഗീകരിക്കാൻ തയ്യാറാകാതെ തൻറെ മരണംവരെ അധികാരത്തിൽ തുടരുകയും തൻ്റെ പ്രഖ്യാപിത പിൻഗാമിക്ക് അധികാരം കൈമാറുകയും ചെയ്തു.
ഇത് സഭയുടെ പൂർണമായ പിളർപ്പിലേക്ക് നയിച്ചു.
ഇതോടെ സഭയിൽ സ്വത്തുക്കളുടെയും അധികാരത്തിന്റെയും പേരിൽ കോടതി വ്യവഹാരങ്ങൾ ആരംഭിച്ചു.
1889ൽ പാത്രിയാർക്കീസ് പക്ഷക്കാർക്ക് അനുകൂലമായി കോടതിവിധി ഉണ്ടായി.
തുടർന്ന് നവീകരണ പക്ഷക്കാർ തങ്ങളുടെ പുതിയ സ്വതന്ത്ര സഭയ്ക്ക് രൂപം കൊടുക്കുകയും മലങ്കര മാർത്തോമാ സുറിയാനി സഭ എന്ന് പേര് വിളിക്കുകയും ചെയ്തു.
സുറിയാനി ക്രിസ്തീയതയുടെ ഭാഗമായ അന്ത്യോഖ്യൻ ആചാരക്രമത്തിന്റെ വിവിധ ആചാര അനുഷ്ഠാനങ്ങൾ തുടരുമ്പോഴും ദൈവശാസ്ത്രത്തിലും ആത്മീയോപദേശത്തിലും അടിസ്ഥാനപരമായി നവീകരണ ആംഗ്ലിക്കൻ ആശയങ്ങളാണ് മാർത്തോമാ സഭ പിന്തുടരുന്നത്.
ആംഗ്ലിക്കൻ പൗരസ്ത്യ ആചാരക്രമ സമൂഹം
ആംഗ്ലിക്കൻ സഭാകൂട്ടായ്മയുടെ ഭാഗമായി ബൈസാന്റിയൻ ആചാരക്രമം പിന്തുടരുന്ന ഒരു സംവിധാനം പ്രവർത്തിക്കുന്ന വിഭാഗമാണ് ആംഗ്ലിക്കൻ പൗരസ്ത്യ ആചാരക്രമ സമൂഹം.
2013ൽ തുടങ്ങിയ ഇവർ വിശുദ്ധ ഇവാനീസ് ക്രിസോസ്റ്റമിന്റെ ദിവ്യബലി ക്രമത്തിൽ നിന്ന് പ്രചോദനം ഉൾക്കൊണ്ട് ആംഗ്ലോ-ഓർത്തഡോക്സ് ദിലീപരക്രമത്തിന് രൂപം കൊടുത്തു.
ലൂഥറൻ
യുക്രൈൻ, സ്ലോവേനിയ തുടങ്ങിയ കിഴക്കൻ യൂറോപ്യൻ രാജ്യങ്ങളിൽ ബൈസാന്റിയൻ ആചാരക്രമം പിന്തുടരുന്ന ലൂഥറൻ സഭകളെ പൗരസ്ത്യ ലൂഥറൻ സഭകൾ എന്ന് വിളിക്കുന്നു.
പൗരസ്ത്യ ഓർത്തഡോക്സ് സഭകളുടെ ആരാധനാക്രമത്തിൽ ലൂതർ പ്രാർത്ഥന ക്രമങ്ങളുടെ ദൈവശാസ്ത്രം ഉൾച്ചേർത്താണ് ഇവരുടെ ആരാധനക്രമം രൂപീകരിച്ചിരിക്കുന്നത്.
ലേസ്റ്റാഡിയൻ വിഭാഗം
വടക്കൻ സ്റ്റാൻഡിനേവിയൻ പ്രദേശങ്ങളിലെ സാമി ജനവിഭാഗങ്ങളുടെ ഇടയിൽ പ്രചാരത്തിലിരിക്കുന്ന ലൂഥറൻ വിഭാഗങ്ങളാണ് ഇവ.
തങ്ങൾ പുരാതന ക്രൈസ്തവ സഭയുടെ യഥാർത്ഥ ശേഷിപ്പാണ് എന്ന് ഇവർ അവകാശപ്പെടുന്നു.
റഷ്യയിൽ ഉള്ള ലേസ്റ്റാഡിയൻ വിഭാഗക്കാരിൽ ഭൂരിഭാഗവും ഇൻഗ്രിയൻ ലൂഥറൻ ഇവാഞ്ചലിക്കൽ സഭയുടെ ഭാഗമായാണ് പ്രവർത്തിക്കുന്നത്.
റഷ്യൻ ഓർത്തഡോക്സ് സഭയുടെ ഭാഗമായി നിൽക്കുന്നവരും ഉണ്ട് ഇവർ 'ഉഷ്കോവയ്സ്സേത്' എന്നറിയപ്പെടുന്നു.
യുക്രൈനിയൻ ലൂഥറൻ സഭ
യുക്രൈൻ കേന്ദ്രമായി പ്രവർത്തിക്കുന്ന ഒരു ബൈസാന്റിയൻ ആചാരക്രമ പ്രൊട്ടസ്റ്റൻറ് സഭയാണ് യുക്രൈനിയൻ ലൂഥറൻ സഭ.
മുൻപ് ആഗ്സ്ബർഗ് പ്രകരണത്തിന്റെ ഇവാഞ്ജലിക്കൽ സഭ എന്നാണ് ഇവർ അറിയപ്പെട്ടിരുന്നത്.
ഇവാഞ്ജെലിക്കൽ വിഭാഗങ്ങൾ അസ്സീറിയൻ ഇവാഞ്ജെലിക്കൽ സഭ
1870ൽ ഇറാനിലെ പ്രെസ്ബിറ്റേറിയൻ മിഷനിൽ നിന്ന് ഉടലെടുത്ത ഒരു മദ്ധ്യപൗരസ്ത്യ സഭയാണ് അസ്സീറിയൻ ഇവാഞ്ജെലിക്കൽ സഭ.
മുമ്പ് കിഴക്കിന്റെ അസ്സീറിയൻ സഭിലെയോ സുറിയാനി ഓർത്തഡോക്സ് സഭയിലെയോ അംഗങ്ങളായിരുന്നവരും കിഴക്കൻ അറമായ ഭാഷയുടെ വിവിധ വകഭേദങ്ങൾ സംസാരിക്കുന്നവരുളായ അസ്സീറിയൻ വംശജരാണ് ഈ സഭയിലെ അംഗങ്ങൾ.
പ്രദേശത്തെ മറ്റ് ക്രൈസ്തവ വിഭാഗങ്ങളെപ്പോലേ ഇവരും രാഷ്ട്രീയ നേതൃത്വത്തിൽ നിന്നും മുസ്ലിം മതമൗലികവാദികളിൽ നിന്ന് മതമർദ്ദനങ്ങൾക്ക് വിധേയരാകുന്നത് പതിവാണ്.
അർമ്മേനിയൻ ഇവാഞ്ജെലിക്കൽ സഭ
അർമ്മേനിയൻ ഓർത്തഡോക്സ് സഭയുടെ സ്വാധീന മേഖലകളിൽ പ്രൊട്ടസ്റ്റന്റ് മിഷനറിമാരുടെ പ്രവർത്തനത്തിന്റെ ഫലമായി രൂപപ്പെട്ട സഭയാണ് അർമ്മേനിയൻ ഇവാഞ്ജെലിക്കൽ സഭ.
തുർക്കിയിലെ അർമേനിയൻ ക്രൈസ്തവർക്കായി ബൈബിളുകൾ തർജ്ജമ ചെയ്ത് വിതരണം ചെയ്ത അമേരിക്കൻ ബോർഡ് ഓഫ് കമ്മീഷണർ ഫോർ ഫോറിൻ മിഷൻസ് മിഷനറിമാരുടെ പ്രവർത്തനങ്ങളിൽ നിന്ന് സ്വാധീനം ഉൾക്കൊണ്ടാണ് ഈ സഭാ രൂപപ്പെട്ടത്.
അർമ്മേനിയൻ സഭയിലെ പ്രമുഖ ചിന്തകരിൽ ഒരാളായ ക്രികോർ പെഷ്ദിമാല്യാൻ ഈ നവീകരണ നീക്കങ്ങളുടെ നേതാവായിരുന്നു.
അർമേനിയൻ പുരോഹിതരുടെ പരിശീലനത്തിനായി കോൺസ്റ്റാന്റിനോപ്പിളിലെ അർമ്മേനിയൻ പാത്രിയർക്കാസനത്തിന്റെ കീഴിൽ പ്രവർത്തിച്ചിരുന്ന കേന്ദ്രത്തിന്റെ തലവനായിരുന്നു പെഷ്ദിമാല്യാൻ.
അവിടെ പ്രൊട്ടസ്റ്റൻറ് നവീകരണവാദികളുടെ ഒരു കൂട്ടായ്മ രൂപപ്പെടുകയും അവർ അർമ്മേനിയൻ ഓർത്തഡോക്സ് സഭയുടെ പരമ്പരാഗത രീതികളെ ചോദ്യം ചെയ്യാൻ തുടങ്ങുകയും ചെയ്തു.
അന്നത്തെ അർമ്മേനിയൻ പാത്രിയർക്കീസ് മത്തേയോസ് ചൗഹായിയാൻ ഇവരുടെ പ്രവർത്തനങ്ങൾ എതിർക്കുകയും അവരെ സഭയിൽ നിന്ന് മുടക്കുകയും ചെയ്തു.
ഇതിനേത്തുടർന്ന് 1846 ജൂലൈ 1ന് കോൺസ്റ്റാന്റിനോപ്പിളിൽ അർമ്മേനിയൻ ഇവാഞ്ജെലിക്കൽ സഭ രൂപമെടുത്തു.
1850ഓടെ ഈ പുതിയ സഭയ്ക്ക് ഓട്ടോമൻ സാമ്രാജ്യ ഭരണകൂടത്തിന്റെ ഔദ്യോഗിക അംഗീകാരവും ലഭിച്ചു.
എന്നാൽ അധികം വൈകാതെ അർമ്മേനിയൻ വംശഹത്യയുടെ ഭാഗമായി അർമ്മേനിയൻ വംശജർ തുർക്കി മേഖലയിൽ നിന്ന് ആട്ടിയോടിക്കപ്പെട്ടു.
അങ്ങനെ മധ്യപൂർവദേശത്ത് ഉടനീളം ചിതറിക്കപ്പെട്ട അർമ്മേനിയൻ ഇവാഞ്ജെലിക്കൽ സഭാ സമൂഹം പലസ്ഥലങ്ങളിലായി തങ്ങളുടെ പ്രാദേശിക കൂട്ടായ്മകൾക്ക് രൂപം നൽകി.
നിലവിൽ യൂണിയൻ ഓഫ് ദി അർമേനിയൻ ഇവാഞ്ജെലിക്കൽ ചർച്ചസ് ഇൻ ദ നിയർ ഈസ്റ്റ് എന്ന സംഘടനയാണ് ഇവരുടെ നേതൃത്വം വഹിക്കുന്നത്.
സെൻറ് തോമസ് ഇവാഞ്ജെലിക്കൽ ചർച്ച് ഓഫ് ഇന്ത്യ
കേരളം കേന്ദ്രമായി പ്രവർത്തിക്കുന്ന ഒരു ഇവാഞ്ചലിക്കൽ എപ്പിസ്കോപ്പൽ സഭയാണ് സെൻറ് തോമസ് ഇവാഞ്ജെലിക്കൽ ചർച്ച് ഓഫ് ഇന്ത്യ.
1961ൽ മാർത്തോമാ സഭയിലുണ്ടായ പിളർപ്പിനെ തുടർന്നാണ് ഇത് രൂപപ്പെടുന്നത്.
മാർത്തോമാ സഭയിലെ തീവ്ര പ്രൊട്ടസ്റ്റന്റ് ചിന്താഗതിക്കാർ ആണ് ഈ സഭയ്ക്ക് രൂപം നൽകിയത്.
പത്തനംതിട്ട ജില്ലയിലെ തിരുവല്ലയിലാണ് സഭയുടെ ആസ്ഥാനം.
ബിലീവേഴ്സ് ഈസ്റ്റേൺ ചർച്ച്